24 ಗಂಟೆಯಲ್ಲಿ 1092 ಸೋಂಕಿತರ ಸಾವು, 60091 ಮಂದಿ ಗುಣಮುಖ ನವದೆಹಲಿ: ದೇಶದಲ್ಲಿ ಕಳೆದ 24 ಗಂಟೆಯಲ್ಲಿ 64,531ಮಂದಿಗೆ ಕೊರೊನಾ ಸೋಂಕು ತಗುಲಿರೋದು ದೃಢವಾಗಿದೆ. ಈ ಮೂಲಕ ಭಾರತದಲ್ಲಿ ವರದಿಯಾದ ಒಟ್ಟಾರೆ ಕೊರೊನಾ ಪ್ರಕರಣಗಳ ಸಂಖ್ಯೆ 27,67,274 ಕ್ಕೆ ಏರಿಕೆಯಾಗಿದೆ. ಇದ್ರಲ್ಲಿ ಸದ್ಯ 6,76,514 ಜನರು ಚಿಕಿತ್ಸೆ ಪಡೆಯುತ್ತಿದ್ದು, ಒಟ್ಟಾರೆ 20,37,871 ಜನರು ಸೋಂಕಿನಿಂದ ಗುಣಮುಖರಾಗಿ ಡಿಸ್ಚಾರ್ಜ್ ಆಗಿದ್ದಾರೆ. ಕಳೆದ ಒಂದು ದಿನದಲ್ಲಿ 1092 ಸೋಂಕಿತರು ಮೃತಪಟ್ಟಿದ್ದರೆ, 60091 ಮಂದಿ ಗುಣಮುಖರಾಗಿದ್ದಾರೆ. ಇಲ್ಲಿವರೆಗೂ ದೇಶದಲ್ಲಿ ಸಾವನ್ನಪ್ಪಿರೋ ಸೋಂಕಿತರ ಸಂಖ್ಯೆ 52,889ಕ್ಕೆ ಏರಿದೆ ಎಂದು ಕೇಂದ್ರ ಆರೋಗ್ಯ ಮತ್ತು ಕುಟುಂಬ ಕಲ್ಯಾಣ ಇಲಾಖೆಯ ಅಂಕಿ ಅಂಶಗಳಿಂದ ತಿಳಿದುಬಂದಿದೆ. ಇಂದಿನ ಅಂಕಿ ಅಂಶಗಳು ಹೊಸ ಪ್ರಕರಣಗಳು64,531 24 ಗಂಟೆಯಲ್ಲಿ ಮೃತಪಟ್ಟವರು 1092 ಒಟ್ಟಾರೆ ಪ್ರಕರಣಗಳು 27,67,274 ಸಕ್ರಿಯ ಪ್ರಕರಣಗಳು 6,76,514 ಒಟ್ಟಾರೆ ಗುಣಮುಖರಾದವರು 20,37,871 ಒಟ್ಟಾರೆ ಮೃತಪಟ್ಟವರು52,889